stanford-oval/wikipedia huggingface dataset:
מרתה באלאז'
עבודותיה העיקריות

על קרצינומה של אגן הכליה. עם לאסלו גנרט. (אונקולוגיה הונגרית, 1961)
על הטרנספורמציה ממאירה של צינורות דרמואידים שחלתיים . עם Csaba Kiss. (Magyar Nőorvosok Lapja, 1963)
Über die Uretergeschwülste . (Acta Chirurgica, 1964)
גידולים של המעי הדק . עם טיבור קרטס. (Medical Weekly, 1967)
על נזק לכבד פורפיריה . (פרסומים של מכון הבריאות MÁV, 1970)
פתומורפולוגיה של שינויים בכבד הנגרמים מחסימת דרכי מרה. עבודת הגמר. (בודפשט, 1970)
בדיקה מיקרוסקופית אלקטרונית של כולסטזיס חוץ-כבדי ניסיוני. (סקירה רפואית מורפולוגית ומשפטית, 1971)
בדיקה מיקרוסקופית אלקטרונית של נזק לכבד שנגרם על ידי כלורפרומזין. עםינה יוהאס. (סקירה רפואית מורפולוגית ומשפטית, 1973)
תצפיות מורפולוגיות וביוכימיות בתינוק שאובחן עם תסמונת ריי. (רפואת ילדים, 1977)
על היפרפלזיה נודולרית מוקדית (focalis nodularis hyperplasia)של הכבד, בקשר עם נטילת אמצעי מניעה . עם Rezső Gergely ו-Szilard Kostic. (כירורגיה הונגרית, 1978)
בדיקה מיקרוסקופית אלקטרונית של רירית "מעברית" הסמוכה לסרטן המעי הגס, תוך התייחסות מיוחדת לתגובות סטרומה מיופיברובלסטיות. עם אגוטה קובאץ'. (סקירה רפואית מורפולוגית ומשפטית, 1981)
היבטים כירורגיים של גידולים קרצינואידים של מערכת העיכול. עם tjrho. (חינוך רפואי, 1982)
תדירות הקרצינומה במחלת קרוהן. Öעם מיהאי איהאש. (Acta Chirurgica, 1984)
מחלת כבד אלכוהולית וצהבת . (The Frequency of Carcinoma in Crohn’s Disease) מחלות כבד. בודפשט, 1984)
פתולוגיה קלינית של גידולי כבד. (Klinische Onkologie. ינה, 1987)
הפתומורפולוגיה של קוליטיס כיבית, עם תשומת לב מיוחדת לשינויים המיקרוסקופיים האלקטרונים באלמנטים התאיים של רירית המעי הגס בשלבים השונים של המחלה. עבודת דוקטורט. (בודפשט, 1987)
Morphologische Untersuchung der Peliosis Hepatitis . (היבטים חדשים באטיולוגיה ופתוגנזה של מחלות כבד. האלי, 1987)
ניסויים בהיפותרמיה במחנה הריכוז דכאו. (Medical Weekly, 1994)
ראו גם

Révai új lexikona II. (Bak–Bia). Főszerk. Kollega Tarsoly István. Szekszárd: Babits. 1998. ISBN 963-901-540-7
Új magyar életrajzi lexikon I. (A–Cs). Főszerk. Markó László. Budapest: Magyar Könyvklub. 2001. ISBN 963-547-414-8
לקריאה נוספת

Adatai a Petőfi Irodalmi Múzeum katalógusában (נתוניה במאגרי המוזיאון הספרותי פטפי)
פטר קוזאק: מרתה באלאז'. www.nevpont.hu (2013)
אלכסנדר אמד (2011). רופאים הונגרים ממוצא יהודי. Fapadoskonyv.hu. ISBN 978-9-633-29537-3.
הערות שוליים

↑  "Szülei házasságkötési bejegyzése a szolnoki polgári házassági akv. 13/1927. folyószáma alatt". נבדק ב-2022-02-06.
| --- | --- |
בקרת זהויות :  ISNI: 0000 0000 4047 7808  VIAF: 24096322   WorldCat (עם VIAF): 24096322 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרתה באלאז'".
הגבירה והחד-קרן

| --- | --- |

 מידע כללי
 תאריך יצירה:  המאה ה־15 
 טכניקה וחומרים:  צמר, משי 
 נתונים על היצירה
 מספר יצירה:  Cl. 10831 (מוזיאון קלוני) 
 מיקום:  מוזיאון קלוני
 
"טעם"
"שמיעה"
"ראייה"
"ריח"
"מגע"
"לתשוקתי היחידה"
הגבירה והחד-קרן (בצרפתית: La dame à la licorne) הוא מחזור של שישה שטיחי קיר הנחשבים לפאר היצירה של אמנות ימי הביניים. השטיחים נארגו בפלנדריה במאה ה-16.
חמישה מהשטיחים מתארים אחד מחמשת החושים: טעם, שמיעה, ראייה, ריח ומגע. השטיח האחרון נקרא "לתשוקתי היחידה" ("À mon Seul Désir"). בכל אחד מהשטיחים מתוארת גבירה עם חד-קרן, ובחלקם גם קוף או אריה.
השטיחים עשויים בסגנון "מילפֿלֶר" ("אלף פרחים"), וגודל כל אחד מהם הוא כ-3.5 מטרים על 3.5 מטרים.
היסטוריה

השטיחים התגלו מחדש ב-1841 בטירת בוסאק (אנ') על ידי פרוספר מרימה, שהיה באותה תקופה המפקח על העתיקות בצרפת. הסופרת ז'ורז' סאנד כתבה עליהם ופרסמה אותם בציבור, והם נרכשו בשנת 1882 על ידי מוזיאון קלוני בפריז שם הם מוצגים.
תיאור שטיחי הקיר > טעם

בשטיח קיר זה לוקחת הגבירה ממתק ממגש המוחזק בידי משרתת, או אשת חצר. הגבירה מביטה על תוכי העומד על ידה השמאלית המורמת. האריה והחד-קרן עומדים משני צידיה ואוחזים בדגלים. הקוף עומד לרגלה של הגבירה ואוכל את אחד הממתקים.
תיאור שטיחי הקיר > שמיעה

בשטיח קיר זה מנגנת העלמה על מקשי עוגב המצוי על שולחן מכוסה בשטיח טורקי. משרתת עומדת בצדו השני של השולחן, תומכת בעוגב ומנפחת אויר במפוח שלו. האריה והחד-קרן עומדים משני צידי הגבירה עם העוגב ומחזיקים בדגלים. בשטיח זה הם פונים לכיוונים הפוכים מאשר בשאר השטיחים.
תיאור שטיחי הקיר > ראייה

בשטיח קיר זה הגבירה יושבת ומחזיקה מראה בידיה הימנית. החד-קרן כורע לרגליה, כשרגליו הקדמיות על ירכה של הגבירה, והוא מביט בבבואתו שבמראה. האריה עומד לשמאלה של הגבירה ומחזיק בידו נס דגל.
תיאור שטיחי הקיר > ריח

בשטיח קיר זה הגבירה עומדת ומחזיקה בידה זר פרחים. משרתת עומדת ומחזיקה סל מלא פרחים. משני צדי הגבירה עומדים האריה והחד-קרן ומחזיקים נסי דגלים. קוף אשר גנב את אחד הפרחים מן הסל מריח אותו ומרמז על משמעות המשל.
תיאור שטיחי הקיר > מגע

בשטיח זה עומדת הגבירה ובידה האחת נוגעת בקרן של החד-קרן. בידה האחרת היא מחזיקה נס דגל. האריה יושב ומביט בה.
תיאור שטיחי הקיר > "לתשוקתי היחידה" - À Mon Seul Désir

שטיח קיר זה רחב משטחי הקיר האחרים ועשוי בסגנון שונה.
הגבירה עומדת במרכז השטיח, לפני אוהל שעליו רשום "לתשוקתי היחידה", או "לזה שבו חפצתי" (בצרפתית: À Mon Seul Désir). משרתת עומדת לימינה ואוחזת תיבה; הגבירה מניחה את השרשרת שהיא עונדת ביתר שטיחי הקיר - בתוך התיבה. לשמאלה ספסל ועליו שק של מטבעות. האריה והחד-קרן עומדים משני צדיה של הגבירה ומחזיקים נסי דגלים.
הוצעו כמה פירושים למשמעותו של שטיח זה: לפי אחד מהם, הגבירה, המניחה את השרשרת בתיבה, בוחרת לוותר על התשוקות שעוררו בה החושים האחרים, וקובעת למעשה את שליטת הרצון שלה בחושים. אחרים רואים את שטיח הקיר הזה כמייצג חוש שישי של הבנה. לפי פרשנויות אחרות, השטיח מייצג אהבה, או את תום הבתולים.
בתרבות הפופולרית

הגבירה והחד-קרן - רומן היסטורי מאת טרייסי שבלייה (תורגם לעברית בידי שרון פרמינגר, בהוצאת זמורה-ביתן, ב-2005). הרומן מתבסס על הדמויות המופיעות בששת אריגי השטיחים. כן מתאר הרומן את חיי האורגים הפלמיים בתקופה שבה נוצרו השטיחים.
הספרון: Of Una Jeffers, ממואר שנכתב ב-1939 בידי אדית גרינן, ומספר על חיי חברתה, אונה ג'פרס. הספרון יצא לאור שנית ב-1998 בהוצאת Story Line Press, במהדורה מוגבלת. ספרון זה עוסק בחיי השתיים ונשען במידה רבה על היצירה: הגבירה והחד קרן. העתק של שטיח הקיר המכונה À Mon Seul Désir (האריג השישי בסדרה) היה תלוי בחדר עבודתה של אונה. שטיחי הקיר מתוארים בהרחבה כיצירה שנתנה השראה, או כעין סיפור מסגרת, דרכו ניתן להבין את חייהן של אונה ג'פרס ואדית גרינן וכן את ההשפעה שהייתה להן זו על זו. הספרון מציין את קבוצת בלומסברי שאליה השתייכו וירג'יניה וולף ואחרים, עם הקשרים המיוחדים של אהבות וידידות שנוצרו בתוך קבוצת יוצרים זו של משוררים, אמנים וסופרים.
בסדרת סרטי הארי פוטר ניתן לראות את העתקי השטיחים בחדר המשותף של בית גריפינדור.
ראו גם

ציד החד-קרן
אריגה
טפטין
Diamonds World Tour

Diamonds World Tour הוא סיבוב ההופעות החמישי של הזמרת הברבדית ריהאנה. ריהאנה הודיעה על סיבוב ההופעות בספטמבר 2012 במהלך הופעתה בטקס פרסי MTV. סיבוב ההופעות החל ב-8 במרץ 2013 בבאפלו, ניו יורק, והסתיים ב-15 בנובמבר 2013 בניו אורלינס, לואיזיאנה, עם סך של 96 הופעות. במהלך הסיור הופיעה ריהאנה ב-5 יבשות, מספר היבשות הגדול ביותר עד היום שבהן הופיעה בבת אחת. היא הופיעה ב-3 יעדים באפריקה, 6 באסיה, 39 באירופה, 38 בצפון אמריקה, ו-10 באוקיאניה. התלבושות של ריהאנה עוצבו על ידי מגוון רחב של מעצבים הכולל את ריקרדו טיסקי מג'יבנשי ורף סימונס מכריסטיאן דיור ואלבר אלבז. ההנעלה תוכננה על ידי קו האופנה הצרפתי Christian Louboutin ומנולו בלאניק. המופע כלל חמש מערכות והדרן וקודם לו, הופיעו זמרי החימום A$AP Rocky ודייוויד גטה.
סיבוב ההופעות קיבל שבחים ממבקרים שתיארו אותו כ"צמיחה אמנותית". מבחינה מסחרית, היה סיבוב ההופעות הצלחה ובשל ביקוש גבוה, נוספו לו הופעות. כבר ב-65 ההופעות הראשונות הוא גרף 100,342,254 דולר ובסך הכל, גרף סיבוב ההופעות 145.9 מיליון דולר, מה שהופך אותו לאחד מסיבובי ההופעות הנשיים המצליחים ביותר בכל הזמנים, ולסיבוב ההופעות ה-17 הכי רווחי בעשור השני של המאה ה-21. על פי מגזין בילבורד, ריהאנה הייתה לאומנית הצעירה ביותר שהופיעה בחלק מהאצטדיונים בהם התקיימו הופעות במסגרת מסע הופעות זה: בגיל 25, הייתה לאמן הצעיר ביותר שאי פעם הופיע באצטדיון הלאומי של צרפת, באצטדיון המילניום בצרפת, באצטדיון טוויקנהאם ובאצטדיון סוקר סיטי ביוהנסבורג.
ב-22 באוקטובר הופיעה הזמרת בישראל בפארק הירקון לעיני 50,500 איש.
רקע ופיתוח

ב-6 בספטמבר, בעת הופעתה בטקס פרסי MTV, הודיעה ריהאנה על סיבוב ההופעות ועל שמו. ריהאנה פרסמה בחברת הניהול שלה "לייב ניישן בידור וידאו" את התאריכים בצפון אמריקה ולאחר מכן גם ביוטיוב. הכרטיסים למופע החלו להימכר ב-14 בספטמבר 2012. במהלך חודשיים ריהאנה הופיעה ב-27 יעדים. ב-14 בנובמבר 2012 חשפה גם את התאריכים באירופה. ריהאנה הופיעה חודשיים נוספים באירופה מסוף מאי ועד סוף יולי. במהלך יוני 2013 הופיעה ריהאנה בבריטניה ולאחר מכן פורסמה הודעה על תאריכים נוספים באירופה ששונו. ב-13 במרץ 2013 הוכרזו התאריכים של ההופעות באוסטרליה.
בתחילת מרץ 2013, דרך עמוד הפייסבוק הרשמי של הזמרת ודרך אתר יוטיוב, פרסמה הזמרת את סרטוני מאחורי הקלעים של סיבוב ההופעות. ב-1 במרץ 2013 העלתה את הסרטון הראשון, בו נראים הרקדנים מתכוננים לקראת המופע על הריקודים. הסרטון השני הועלה יום למחרת ובו נראה הצוות מכין את התלבושות לריהאנה, לרקדנים ולרקדני הגיבוי. מארלי גרסלוף, ששימש כקבלן התלבושות, הסביר כי נושא התלבושות שונה בכל קטע של המופע: "יש קצת רוק אנ' רול קצת סקסיות... הכל". עוזר סטייליסט, יחלאל ויבר, אמר כי התהליך הקשה ביותר ביצירת הלבוש הוא "סיעור המוחות".
יום לאחר מכן ריהאנה העלתה סרטון נוסף המציג את תהליך הגדרת תוכנית המופע שלטענתה עבדה עליה במשך 18 שעות. בסרטון ניתן לראות את תהליך בניית הבמה למופע. ג'ו סנשז, ששימש כמנהל הבנייה, טען כי הוא חשב על תוכנית הבנייה עוד מהשנה שעברה והבמה בבנייה כבר 5 שבועות. הוא גם אמר שלקח צוות של 58 אנשים ו-100 אנשים מקומיים לבניית הבמה. ב-4 במרץ פורסם סרטון נוסף ובו נראים הרקדנים וריהאנה מתאמנים על תנועות הריקוד של השיר "Pour It Up" ביחד עם הכוריאוגרף. ריהאנה אמרה כי "הריקוד נותן לך תחושה שהוא כאילו ריקוד חשפנות אבל זה סוג של אנרגיה". למחרת הועלה סרטון נוסף בשם "Run Through First Look", בו ריהאנה מסבירה על התאורה, הבמה ותוכן המופע. בסרטון נוסף שהועלה ב-6 במרץ נראים הרקדנים וריהאנה מצלמים את ההכנות למופע ובסרטון נוסף שהועלה יום לפני פתיחת המופע נראים הרקדנים עורכים חזרה גנרלית.
תקציר המופע

המופע מורכב מ-5 מערכות והדרן. הוא נפתח עם השיר "Mother Mary", בו נראית ריהאנה כורעת ברך מול פסל אנדרטה נשי על מנת לדמות תפילה. האורות במופע נדלקים וריהאנה מבצעת את "Phresh Out the Runway".
המופע נמשך עם השיר "Birthday Cake", בו ריהאנה מבצעת תנועות מיניות ומיד לאחר מכן מבצעת את השיר "Talk That Talk", אליו מצטרפים רקדנים נוספים. אחרי שריהאנה מבצעת את השיר "Pour It Up" ו-"Cockiness (Love It)‎", היא סוגרת את המערכה עם השיר "Numb".
המערכה השנייה של המופע היא בהשראת האיים הקריביים. המערכה נפתחת בסולו גיטרה קצר ואחריו ריהאנה מבצעת את "You da One" ו-"No Love Allowed". בביצוע השיר "Man Down" נראה וידאו הפותח את המופע, המציג את ריהאנה כאסירה בכלא כאשר מוצג שמה המלא: "Robyn Rihanna Fenty". ריהאנה ממשיכה לביצוע השיר "Rude Boy" וסוגרת את המערכה עם "What's My Name?‎". במערכה השלישית ריהאנה לובשת מכנסי עור צבעוניים ופותחת בשיר "Jump", שכולל שורת בס ודאבסטפ. לאחר מכן עוברת ריהאנה לבצע את השירים "Umbrella", "All of the Lights" ו-"Rockstar 101", וסוגרת את המערכה עם השיר "What Now" כשברקע אפקטי אש.
במערכה הרביעית עולה ריהאנה עם שמלה אדומה ארוכה המחולקת לשני חלקים ומבצעת שורה של בלדות. המערכה נפתחת עם השיר "Loveeeeeee Song", כאשר ברקע גם הראפר פיוצ'ר שר. לאחר מכן מבצעת ריהאנה את המחרוזת "Love the Way You Lie (Part II)" / "Take a Bow" / "Cold Case Love", ומסיימת את המערכה עם השיר "Hate That I Love You". המערכה החמישית נפתחת עם "We Found Love" כשריהאנה לובשת בגד מעוצב בדולרים. אחרי זה מבצעת הזמרת מחרוזת נוספת של השירים "S&M" / "Only Girl (In the World)" / "Don't Stop the Music", וסוגרת את המערכה עם "Where Have You Been". ריהאנה חוזרת לבמה לבצע את ההדרן עם השיר "Stay" וסוגרת את המופע עם הלהיט "Diamonds".
הצלחה מסחרית

לאחר ההופעות בצפון אמריקה היה ביקוש להופעות נוספות ולכן נוספו תאריכים: בניו יורק, טורונטו ומונטריאול. כשריהאנה הופיעה בבריטניה נודע כי בשל הביקוש הרב נוספו 700% של כרטיסים נוספים למכירה. מומחים חזו כי הכרטיסים להופעות באירופה יכולים להיגמר בפחות מ-6 דקות.
ריהאנה עשתה היסטוריה ב-24 במאי 2013 בפסטיבל המוזיקה Mawazine השנתי של מרוקו, כאשר במופע חזו 150,000 איש, שיא חדש בעיר הבירה של המדינה. ריהאנה שברה שיא נוסף בכך שהופיעה באצטדיונים שונים בצרפת בהם הפכה לאמן הצעיר ביותר שהופיעה בהם (בגיל 25) שהיחידה ששברה עד היום שיא זה היא ליידי גאגא כאשר הייתה בת 26. ריהאנה הופיעה פעמיים באצטדיון המילניום בצרפת ב-15 ו-16 ביוני ופעם אחת באצטדיון טוויקנהאם. ב-30 במאי 2013 הופיעה באיסטנבול מול 35,000 איש.
ב-22 בספטמבר 2013 הופיעה בסינגפור מול 100,000 איש, הופעה שהפכה לאחת מהגדולות ביותר בהיסטוריית המדינה. ריהאנה גם הפכה לזמרת הכי צעירה שהופיעה באצטדיון FNB ביוהנסבורג. בישראל הופיעה מול 50,500 איש, ובכך מופע זה הפך למופע הסולו הנשי הנצפה ביותר במדינה אחריי הופעתה של מדונה ב-1993. במהלך 12 השעות הראשונות למכירה נמכרו כ-7,100 כרטיסים.
אופנה

במהלך ההופעה הופיעה ריהאנה ב-7 תלבושות שונות, אותם החליפה בתחילת כל מערכה. התלבושות למופע נוצרו על ידי מעצב אופנה האיטלקי ריקרדו טיסקי מהחברה ג'יבנשי. בריאיון ל-Women's Wear Daily אמר ריקרדו: "ריהאנה מייצגת את מה שהצעירים רוצים ומאפיינת את הדור שלה, בעזרת אמצעים מדהימים, היא זמרת פופ מוכשרת מאוד ויש לה אנרגיה ויופי טהור". התכשיטים למופע עוצבו על ידי הסטייליסט האישי של הזמרת, אדם לסלמן. אחת המעצבות, הילרי מוס, עיצבה את משקפי השמש והמגפיים של המופע, עליהם אמרה בריאיון למגזין ניו יורק: "המגפיים ומשקפי השמש שואבים השראה משנות ה-90". אדם סלמן, המעצב האישי של הזמרת, אמר בריאיון ל"ניו יורק דיילי ניוז": "הגוף שלה כל כך מטורף. זה חלום לעשות לה בגדים. לא צריך לנסות בכל הכוח".
ריהאנה פתחה את המופע כשהיא לבושה בחולצה ארוכה שחורה של גברים המגיעה לה עד הברכיים. ריהאנה מורידה את החולצה הזו וחושפת לבוש נוסף: חולצת משי שחורה שקופה, קישוט של כוכב זהב, חזיית עור שחורה, מכנסי סאטן רקומים מזהב ושרשרת שן כריש, בה חרוט הכינוי של הזמרת "רירי" (באנגלית: RIRI), תלבושת אותה עיצב ריסקי עצמו. במערכה השנייה מופיעה ריהאנה עם חולצה שחורה שקופה עליו סימן פלוס בצבע לבן, שני קווים בצבע לבן וסמלים נוספים בצבע לבן. באותה תלבושת לבשה גם מכנסיים ארוכים לבנים ומגפיים מסוג Louboutin נוצריות ומשקפי שמש עגולים. את תלבושת זו עיצב מעצב האופנה הבלגי הראף סימונס. את המגפיים עיצבה הילרי מוס. את המערכה השלישית ריהאנה פותחת עם לבוש חדש אותו עיצב אדם סלמן, מעצב האופנה האישי של הזמרת: קולר אדום, מכנסי עור צבעוניים, מגפי עור מעור של נחש וחצאית אדומה. במערכה הבאה ריהאנה לבשה שמלה אדומה שהייתה מחולקת לשני חלקים, עליון ותחתון. במערכה הבאה ריהאנה לבשה שמלת כסף ארוכה, אותה כיסה ג'קט בצבע תואם. במשך המופע פשטה ריהאנה את הז'קט והופיעה עם השמלה בעצמה עד סוף המופע.
ההופעה בישראל

ב-22 באוקטובר 2013, הופיעה הזמרת בפארק הירקון בתל אביב מול כ- 50 אלף איש. בתחילת אפריל 2013, החלו שמועות על כך שהזמרת תגיע להופעה חד פעמית ב-22 באוקטובר. ההופעה שהייתה בסכנת ביטול אושרה באופן סופי ב-25 ביוני 2013 ויומיים לאחר מכן מכירת הכרטיסים החלה. במהלך 12 השעות הראשונות נמכרו 7,149 כרטיסים, דבר אשר נחשב להישג נדיר. מחירי הכרטיסים היו יקרים יותר ביחס לשאר המדינות כאשר כרטיס סטנדרטי עלה ₪369, כרטיס VIP עלה כ-₪1380 וכרטיס לגודלן רינג עלה ₪1450. כל 50,000 הכרטיסים שהיו מוצעים למכירה נמכרו ובשל הביקוש הרב נוספו ש-500 מתוכם נמכרו. במהלך מאי 2013, נודע כי ההופעה בסכנת ביטול בשל הבחירות לראשות העירייה ואם לא תתבטל תידחה 3 ימים מאוחר יותר, הצעה שבסוף נדחתה. המפיקים שהביאו את הזמרת לישראל היו שי מור יוסף וגיא בסר מהחברות "בוסטון" ו"פלס". הופעתה של ריהאנה בארץ הייתה להופעה הרווחית ביותר בכל סיבוב ההופעות, בה ריהאנה הרוויחה $6,121,631. בנוסף, שברה ריהאנה שיא בכך שהופעתה בארץ הייתה להכי גדולה של זמרת כשהיא עקפה את מדונה.
ההופעה בישראל > ביקורות ושינויים במהלך המופע

במהלך המופע התבצעו מספר שינויים אשר השפיעו על מהלך ההופעה. ההופעה אותה הזמרת הייתה אמורה להתחיל ב-21:00, נפתחה ב-22:00. ההופעה שהייתה אמורה להיות שעה וחצי התקצרה בשל החוק הישראלי האוסר על הופעות ציבוריות אחרי השעה 23:30, והוסרו מרשימת השירים הקבועה 5 שירים. בנוסף לכך ריהאנה לא החליפה תלבושות בין המערכות.
שינויים אלה הביאו לתגובות זועמות מצד המבקרים. באתר ynet כינו את המופע כ"ביזיון בפארק הירקון" ו"רצף של רגעים מביכים וזלזול". באתר mako נכתבה ביקורת טובה על המופע ונרשם כי ריהאנה "השאירה טעם של עוד". באתר nrg נכתבה ביקורת שלילית על שירתה של ריהאנה במהלך המופע כאשר נכתב: "רוב השירים - לפחות עד אמצע הערב, נשמעו היטב ברחבי הפארק, וזאת בעיקר בשל שילוב לא טהור של מערכת שמע מעולה ופלייבק ברור. ברוב הזמן היה נראה שהזמרת אפילו לא מתאמצת להסתיר את העובדה כי הקול שנשמע ברמקולים הוקלט באולפן לפני חודשים, ובמקרים רבים תנועות השפתיים לא תאמו את השיר". בהארץ נכתבה גם ביקורת שלילית על המופע: "היה פשוט משעמם. המון שירים שקטים ולא מלהיבים ומוכרים פחות והרבה להיטים שלא זכינו לשמוע, בגדול מדובר בהפקה עלובה, אמנית מזלזלת ומתחם לא מוצלח - והכל במחיר מופקע." באתר גלובוס נרשם על המופע: "הפיאסקו שנרשם בהופעתה של ריהאנה ביום שלישי בערב לא מעורר התרגשות רבה".
ההופעה בישראל > תביעות ייצוגיות

בעקבות השינויים הלא מתוכננים במופע כמו: שירה עם פלייבק, אי החלפת התלבשות וקיצור ממופע, שניים מהאנשים שהיו במופע החליטו לתבוע את המפיקים שי מור יוסף וגיא בסר מהחברות "בוסטון" ו"פלס", שהביאו את הזמרת לישראל. על התביעה הראשונה נודע ב-25 באוקטובר, כאשר אחד מצופי המופע החליט להגיש תביעה נגד המפיקים על סך 13.3 מיליון ש"ח. התובע טען כי "לא התקבלה התמורה המלאה, בעוד שהמפיקים שלשלו לכיסם סכומי כסף רבים. לצופים נגרמו תסכול רב, כעס ועלבון". המפיקים לא הגיבו באופן רשמתי על התביעה. תביעה נוספת נחשפה ב-30 באוקטובר בה צופה נוסף שהיה במופע תבע את המפיקים על סך 12.1 מיליון ש"ח.
הופעות שבוטלו

ב-1 בנובמבר 2013 הייתה הזמרת אמורה להופיע בברבדוס, ברידג'טאון, אך המופע בוטל עקב קשיים טכניים ולא נדחה למועד מאוחר יותר.
שינויים

במהלך ההופעה באיסטנבול, פתחה ריהאנה את המופע עם השיר "Phresh Out the Runway".
במהלך ההופעה בישראל, ריהאנה לא ביצעה 5 שירים ובהם "Mother Mary",‏ "Loveeeeeee Song".
רשימת השירים

מערכה ראשונה:
"Mother Mary"
"Phresh Out the Runway"
"Birthday Cake"
"Talk That Talk"
"Pour It Up"
"Cockiness (Love It)‎"
"Numb"
מערכה שנייה:
"You da One"
"Man Down"
"No Love Allowed"
"Rude Boy"
"What's My Name?‎"
מערכה שלישית:
"Jump"
"Umbrella"
"All of the Lights"
"Rockstar 101"
"What Now"
מערכה רביעית:
"Loveeeeeee Song"
"Love the Way You Lie (Part II)" / "Take a Bow" / "Cold Case Love"
"Hate That I Love You"
מערכה חמישית:
"We Found Love"
"S&M" / "Only Girl (In the World)" / "Don't Stop the Music"
"Where Have You Been"
הדרן:
"Stay"
"Diamonds"
כוח אדם

ניהול - RocNation
מנהל סיור - ג'ייסון מילנר
עוזר מנהל - ג'ייסון גיסינגר
מתאמת הפקה - טרייסי מץ
מנהלת הפקה - ג'ו סנשז
צלם - אוון רוג'רס
עוזרת אישית - ג'ניפר רוסלס
מנהל במה - רוג'ר קאבוט
כיוון יצירתי - ווילו פרון
מנהל עיצוב - אדם סלמן
צוות עיצוב- מארלי גלסרוט, גרג קוזטק, לרל לבלנק, בריאנה מאגניפיקו וזאז שוורץ
מעצבים - מל אוטנברג ויוסף ויליאמס
מנהל כוריאוגרפיה - HIHAT
מנהל מוזיקלי - עומר אדוארדס
יזמית סיור - לייב ניישן סיור גלובלי
כוח אדם > להקה

ריהאנה - שירה
נונו בטנקורט (אנ') - גיטרה ומנהיג להקה
כריסטופר ג'ונסון - תופים
קולות ליווי - ניקול קהל
פיט קוזמה - מקלדות
קולות ליווי - אשלי סימפסון
קולות ליווי - לולה בראון
אריק סמית' - בס
נעמה ברקאי

| --- | --- |
אין תמונה חופשית
 לידה:  1967 (בת 58 בערך) 
 ענף מדעי:  ביופיזיקה, גנטיקה 
 מקום לימודים:  האוניברסיטה העברית בירושלים 
 מנחה לדוקטורט:  סטניסלס לייבלר 
 מוסדות:  מכון ויצמן למדע 
 פרסים והוקרה:  פרס FEBS/EMBO לנשים במדע (2008)  פרס מיכאל ברונו (2004) 
 
נעמה ברקאי (נולדה ב-1967) היא ביופיזיקאית ישראלית, פרופסור מן המניין במכון ויצמן למדע המכהנת כראש המחלקה לגנטיקה מולקולרית וכראש המרכז לגנטיקה מולקולרית ע"ש פוררשהיימר. מחקריה מתמקדים בהבנת העקרונות העומדים מאחורי מעגלים גנטיים, כאשר גילוייה על מנגנוני בקרה ליצירת חלבונים חיוניים בתא תרמו רבות להנחת בסיס היסוד להבנת ההתפתחות האבולוציונית ברמה התאית.
ביוגרפיה

ברקאי, בתו של הפיזיקאי פרופ' איסר גולדברג ודינה גולדברג, אחותם הבכורה של אפרת, יעל, יוסף ושירה, גדלה בירושלים ולמדה בתיכון פלך.
ברקאי השלימה תואר ראשון, שני ושלישי בפיזיקה באוניברסיטה העברית בירושלים. עבודת הדוקטורט שלה, אותה סיימה ב-1995, עסקה במנגנונים סטטיסטיים של למידה. לאחר מכן פנתה ללימודי פוסט-דוקטורט במעבדתו של פרופ' לייבלר באוניברסיטת פרינסטון, שם עסקה במידול תאורטי של רשתות ביוכימיות.
ברקאי זכתה להוקרה בינלאומית על מחקריה, ובין השאר זכתה בפרס מרטין קימל לחדשנות מחקרית (2007) ובפרס הארגון האירופי לביולוגיה מולקולרית (EMBO) לנשים במדע, על תרומתה לתחום הביולוגיה בבניית מודלים מתמטיים של מערכות ביולוגיות (2008).
בשנת 2012 מונתה לתפקיד ראש המחלקה לגנטיקה מולקולרית וכראש המרכז לגנטיקה מולקולרית ע"ש פוררשהיימר במכון ויצמן. במסגרת כהונתה בתפקיד, ברקאי ממשיכה לחקור, יחד עם קבוצת המחקר שלה, את העומד מאחורי מנגנונים מולקולריים מכניים בטבע.
בשנת 2018 זכתה בפרס רוטשילד במדעי החיים על תגליותיה הבסיסיות בביולוגיה מערכתית, על גיבוש מושגי החוסן כעקרונות תכנון במעגלים מולקלריים ועל כך שהצליחה להראות כי עקרונות אלה עומדים בבסיס תהליכי יסוד ביולוגיים. באותה שנה צורפה כחברה לאקדמיה הלאומית הישראלית למדעים.
פעילות מחקרית

ברקאי וחברי קבוצת המחקר חקרו ופרסמו מאמרים שונים בתחום הביולוגיה המולקולארית.
מחקריה על תהליכי הבקרה של התבטאות גנים בפנוטיפ ועל ניסויים אבולוציוניים שהטבע מבצע בתאים זיכו אותה בפרס מרטין קימל לחדשנות מחקרית בשנת 2007.
מחקריה האחרונים התרכזו בבחינת במנגנונים מולקולריים שונים ובניסיון להבנת בסיסם. המחקרים התמקדו בתחומים שונים, ביניהם בסיס המכניקה המולקולרית של מקרים הסתברותיים של הטרוגניות ו"עיקשות" (persistence) פנוטיפית, תהליכי שכפול דנ"א בתא, תופעת "און כלאיים" - במסגרתה בן כלאיים הוא בעל יכולות או ביצועים טובים יותר משל הוריו ה"טהורים", ומנגנון שימור הפרופורציות בין הרקמות של המורפוגן ומנגנוני השמירה על גודלו של התא.
פרסים

פרס מיכאל ברונו לחוקרים מתחת לגיל 50 הקרובים לפריצת דרך בתחומם (2004)
פרס מייסדי טבע על פריצת דרך של מחקריה בתחום הרפואה המולקולרית (2005)
פרס מרטין קימל לחדשנות מחקרית (2007)
פרס הארגון האירופי לביולוגיה מולקולרית (EMBO) לנשים במדע (2008)
פרס רוטשילד במדעי החיים (2018)
הערות שוליים

↑  "חוק חלוקת הסיכונים" של האבולוציה: מתי הגנים מוכנים לצאת להרפתקאות, ומתי הם מעדיפים להימנע משינויים, באתר מכון ויצמן למדע, ‏1 בנובמבר 2007
↑  The Kimmel Prize, באתר מכון ויצמן למדע
↑  Systems biologist finds novel solutions to fundamental biological problems, באתר EMBO
↑  פרס רוטשילד, באתר יד הנדיב (ארכיון)
↑  RESEARCH INTERESTS, אתר מכון ויצמן למדע- Naama Barkai lab (ארכיון)
↑  הפרס על-שם מיכאל ברונו, באתר יד הנדיב
↑  פרס טבע, באתר האקדמיה הלאומית הישראלית למדעים
| --- | --- |
בקרת זהויות :  NLI: 987007597932005171  ORCID: 0000-0002-2444-6061  VIAF: 12146462600927770557   WorldCat (עם VIAF): 12146462600927770557
נפתלי תשבי

| --- | --- |

נפתלי תשבי ב-2008
 לידה:  28 בדצמבר 1952 ירושלים 
 פטירה:  9 באוגוסט 2021 (בגיל 68) 
 ענף מדעי:  פיזיקה, מדעי המחשב, מדעי המוח
 מקום מגורים:  ישראל, ארצות הברית
 מקום לימודים:  האוניברסיטה העברית בירושלים  אוניברסיטת תל אביב 
 מנחה לדוקטורט:  רפאל לוין, שלמה אלכסנדר 
 מוסדות:  האוניברסיטה העברית בירושלים (1 באוקטובר 1991)  האוניברסיטה העברית בירושלים (2010)  המכון הטכנולוגי של מסצ'וסטס 
 תלמידי דוקטורט:  דנה רון, גל צ'צ'יק, יורם זינגר, רן גלעד-בכרך 
 פרסים והוקרה:  פרס ביטחון ישראל בשנת 1980, פרס לנדאו למדעים ולמחקר בשנת 2015
 הערות:  תואר ראשון במתמטיקה ופיזיקה (האוניברסיטה העברית), תואר שני באסטרופיזיקה (אוניברסיטת תל אביב), דוקטורט בפיזיקה עיונית (האוניברסיטה העברית)
 תרומות עיקריות
 מחקרים בתחום תאוריה מתמטית-סטטיסטית של למידה, מערכות דינמיות, חישוביות עצבית, הסתגלות ביולוגית
 
נפתלי-זיו "תלי" תשבי (28 בדצמבר 1952 – 9 באוגוסט 2021) היה פרופסור למדעי המחשב באוניברסיטה העברית בירושלים.